هندستان نزیکەی ٣١٦٧ پەڵنگ لە هشکایی هەشمارد، وەرانەوەر ٢٩٦٧ لە دویاترین راپۆرتی وەرجە ٤ ساڵ، ک تەقەلایل مقیەتیکردن ئەو ئاژەڵە لە فەوتان رەسیە سەرکەفتن.
جاران، پەڵنگ لە ناوڕاس و خوەرهەڵات و باشوور ئاسیا بوی، وەلێ وەماوەی ١٠٠ ساڵ گوزەشتە، زیاتر لە ٩٣٪ لە شمارەگەی داوەزیاگە، و تەنیا لەناو ١٣ دەوڵەت مەنیە، وەگورەی قسەی یەکێتی ناودەوڵەتی ئەرا مقیەتیکردن سرووشت.
هەر چوار ساڵیگ، وە کامیرا و سیستەم کۆمپیوتەر شمارەی ئی ئاژەڵەیلە دیاری کەن.
وەگەرد ئەوەیش، ریژەی زیایکردن ئەرا کەمتر لە ٧٪ کەفتیەسە دویا، باوجی ناریندرا مودی سەرۆک وەزیرەیل وڵات هند وە شانازی باس ئەوە کرد.
لە ئاهەنگیگ لە شار میسور باشوور وڵاتەگە وت: خانەوادەگە ئەوزەڵ کەێد، و یە ئەنجامیگە نەگ تەنیا ئەرا هند، باوجی ئەرا گشت جەهان.
